[image: ]

FAKULTETA ZA EKONOMIJO IN INFORMATIKO
Novo mesto, Na Loko 2, p. p. 51, tel.: 07 393 00 10
 

Datum: 29. 8. 2025

Z A P I S N I K


141. seje komisije za kakovost, ki je potekala v petek, 29. 8. 2025 , ob 9.00, v prostorih FEI Novo mesto, mala sejna soba. 

Prisotni: doc. dr. Mojca Blažič, , mag. Igor Makovec, pred,., Anita Blažič, pred., 

Odsoten: Katja Irt, izr. prof. dr. Sergej Gričar, prof. dr. Karmen Erjavec


Sestanek je sklicala doc. dr. Mojca Blažič.  


Dnevni red:

1. Pregled poteka priprave SP 2024/2025
2. Razno


AD 1: Pregled poteka priprave SP 2024/2025
Člani skupine so predstavili trenutno stanje priprav. Ugotovljeno je bilo, da poteka priprava dokumenta skladno z dogovorjenimi navodili. Posodobljeni deli besedila so ustrezno označeni, tabele se dopolnjujejo z dodatno kolono za aktualno leto, zbirajo se predlogi za izboljšave in pripravljajo prispevki posameznih področij. Komisija je razpravljala in sprejela naslednje dogovore:
1. Dostopnost anket: 
Poročano je bilo, da bodo rezultati posameznik anket dostopni do konca meseca. Nekateri preliminarni podatki so že zbrani, vendar celovite analize še niso v celoti zaključeno. Dogovorjeno je bilo, da vsak član, ko prejme rezultate, izvede svojo analizo najkasneje v roku 14 dni.  Zajem podatkov za raziskovalni del je predviden za 30. 9. 2025.
2. Priprava predlogov za izboljšave
V nadaljevanju je bila poudarjena potreba po čim bolj konkretnih predlogih za izboljšave, ki bodo umeščeni v poročilo v obliki alinej, s čimer se bo zagotovila preglednost in jasnost predlaganih ukrepov. Komisija se je strinjala, da je kakovost predlogov ključna za pripravo učinkovitega Akcijskega načrta ukrepov.

3. Nova časovnica priprave zaključnega poročila (SP)
Člani so potrdili tudi novo časovnico priprave poročila. Poročilo naj bo v osnutku zaključeno do 5. septembra 2025, razen v delih, kjer še čakamo na podatke iz anket ali drugih virov. V obdobju od 8. do 15. septembra bodo člani komisije sistematično pregledali celoten dokument, zabeležili komentarje in opozorili na morebitna neskladja. Naslednji sestanek, namenjen pregledu zbranih pripomb in pripravi Akcijskega načrta ukrepov, bo potekal 15. septembra. 
4. Označevanje nedoslednosti in manjkajočih podatkov
Posebna pozornost je bila namenjena tudi enotnemu označevanju nedoslednosti in manjkajočih podatkov v dokumentu. Člani so se dogovorili, da se morebitna nejasna ali neskladna mesta označijo z rumeno barvo in po potrebi dopolnijo s komentarjem v okvirčku. V primeru manjkajočih podatkov pa se dosledno uporabljajo dogovorjeni simboli v legendi: poševnica (/) za neizvajan predmet ali smer, vezaj (–) za neobstoječi ali nevključen podatek ter zvezdica (*) za dodatno pojasnilo.
Sestanek se je zaključil z zavedanjem, da bo v prihajajočem obdobju ključna usklajenost, doslednost in pravočasna izvedba nalog, da bo poročilo pripravljeno kakovostno in v predvidenih rokih. Člani komisije so izrazili pripravljenost za sodelovanje in nadaljnje aktivno delo pri pripravi končnega dokumenta.
AD 2: Razno
Ni bilo razprave.

Sestanek se je zaključil ob 10.00 uri.

Predsednica komisije za kakovost 
          Doc. dr. Mojca Blažič 

